Lastenklinikka (Helsinki)
Lastenklinikka on entinen Helsingin ja Uudenmaan sairaanhoitopiirin (HUS) sairaala. Se kuuluu Helsingin seudun yliopistollinen keskussairaalan (HYKS) sairaanhoitoalueeseen ja sijaitsee Helsingissä Meilahden sairaalan korttelissa, osoitteessa Stenbäckinkatu 11. Se on perustettu 1893 edistämään yliopistollista lastentautiopin eli pediatrian opetusta. Alku oli vaatimaton 35 potilaan sairaala Tehtaankadulla. Vuonna 1946 sairaala sai nykyiset tilansa. Lastenklinikkaa on laajennettu kahdessa vaiheessa: vuonna 1986 valmistui poliklinikan lisärakennus ja E-siipi. Vuonna 2010 valmistui uudisrakennus, jossa toimivat teho-osasto, anestesia- ja leikkausosasto sekä magneettikuvausyksikkö.
Lastenklinikalla toimi aiemmin lastentautien eli pediatrian ja lastenkirurgian yksiköitä sekä päivystyspoliklinikka ja näitä toimintoja tukevia yksiköitä. Lastenklinikalla hoidettiin helsinkiläisten lasten ja alle 16-vuotiaitten nuorten potilaiden kiireellinen terveyskeskuspäivystys iltaisin, viikonloppuisin ja öisin.
Lastenklinikalla tehtiin kaikki lasten elinsiirrot Suomessa. Sairaalassa tehtiin Suomen ensimmäinen suolensiirto vuonna 2009.
Suomessa sairastuu syöpään vuosittain 130–150 lasta ja nuorta, joista noin kolmasosa hoidetaan Hyksin Lastenklinikalla. Akuutti lymfoblastileukemia (ALL) on lasten yleisin syöpä. Sen hoidon kesto on 2,5 vuotta ja uusia ALL-potilaita Lastenklinikalle tulee keskimäärin 15 vuodessa.
Osastolla on 16 potilaspaikkaa, 1 tehostetun valvonnan paikka ja 10 potilashuonetta. Vuodessa hoidetaan noin 1 500 potilasta.
Yksikössä on 13 sairaansijaa, kahdeksan tehovalvontapaikkaa ja kuusi päiväsairaalapaikkaa. Suomessa sairastuu vuosittain noin 130-150 lasta syöpään, ja kun sairauden uusiutuessa hoitoa jatketaan Lastenklinikalla, potilasmäärä on useampi tuhat lasta ja nuorta.
K10:n vuodeosasto muodostuu eristysosastosta ja sytostaattiosastosta. Eristysosastolla hoidetaan kaikki Suomen kantasolusiirtohoidoissa olevat potilaat ja leukemiapotilaiden alkuhoidot sekä infektioiden hoidot. Kunnollisia eristyshuoneita kuitenkin on vain 10. Lisäksi on kaksi huonetta sairauden paremmassa vaiheessa olevia lapsia varten. Sytostaattipuolella on myös kaksi huonetta. Yhteensä huoneita on siis satoja potilaita varten kaikkiaan 15.
Osasto K10 tuli 1980-luvulla suuren yleisön tietoisuuteen Mirja Pyykön tekemän TV-ohjelman kautta.
Uudella osastolla S10 annetaan syöpää sairastaville lapsille sytostaattihoitoja ja hoidetaan hyvälaatuisia verisairauksia sairastavia lapsia. Lapset, joilla on kiinteä pahanlaatuinen kasvain, ja tavallisia sytostaattikuureja saavat leukemiapotilaat ovat suurimmat potilasryhmät. Merkittävän osan S10:n toiminnasta muodostaa päiväsairaalatoiminta. Uuden osaston myötä hoitohenkilökunnan määrä lasten syöpäosastoilla lisääntyy 11:llä.
Lastentautien ajanvarauspoliklinikan vastaanotot:Lastenklinikka ja viereinen Lastenlinna on tarkoitus korvata kokonaan uudella sairaalarakennuksella vielä 2010-luvun aikana. Pääosin kaikki toiminta on siirtynyt jo Uuteen lastensairaalaan. Vanhat, 1930- ja 1940-luvuilla rakennetut sairaalat ovat ahtaita ja jatkuvasti jostain osistaan korjauksessa, mikä vaikeuttaa merkittävästi sairaaloiden toimintaa.